# Arantxa Argüelles

Arantxa Argüelles (Zaragoza, 1970ko azaroaren 1a) zaragozar dantzaria eta zuzendaria da.

## Biografia

Arantxa lau urterekin hasi zen dantza ikasten Maria de Avilaren Eskolan. Madrilgo Goi Eskolan dantza ikasketak egin zituen. Madrileko Errege Kontserbatorioko ohorezko matrikula duen tituluduna.
Arantxa Argüelles Dantza Zentroa sortu zuen Zaragozan, belaunaldi berrien inspirazio izan nahi baitu.

### Dantzari ibilbidea

Dantzari gisa zituen dohain apartak: birak egiteko erraztasuna, teknika menderatzea eta agertoki batean zuen segurtasuna zirela eta, Zaragozako Balet Klasikoko bakarlari izatera eraman zuen hamaika urte zituela. Hiru urte geroago Balet Nazional Klasikoan hasi zen bakarlari gisa. Oso goiz iritsi ziren, halaber, sariak eta nazioarteko onarpena: Lehen Saria Eurovisióneko Gazte Dantzarien Lehiaketan (1985) eta Urrezko Domina Parisko Villa Dantza Lehiaketan (1986), Antonio Castilla dantzariarekin batera.
Peter Schaufussek Berlingo Operako lehen dantzari gisa kontratatu zuen 1991n, eta harekin, besteak beste, Giselle, El lago de los cisnes edo La bella durmiente klasiko handiak birsortu zituen; Schaufussek 1994an Daniar Real Balletaren agintea hartu zuen arte, eta berriz ere inspirazio eta izar bihurtu zuen. Elkarrekin Bournonvilleren La sílfide eskola daniarreko klasiko handiari ekin zioten.
Denboraldi bikaina egin ondoren, Argüellesek Kopenhage utzi eta Zaragozara itzultzea erabaki zuen, eta 1995eko uztailean, 24 urte zituela, dantzatik erretiratuko zela jakinarazi zuen.
Hamahiru urte zeramatzan agertoki batean, protagonisten eta arrakastaren garrantzia jasoz. 1996ko maiatzean Stanislavskyren Baletak artista gonbidatu gisa berreskuratu zuen La sílfide koreografiarako, berak oso ondo ezagutzen baitzuen.

#### Arte-zuzendari

1997ko martxoan, etapa berri bati ekin zion Zaragozako Baleteko arte-zuzendari, eta 1999ko urtarrilaren 24an utzi egin zuen kargua. Besteak beste, Zaragozako Batallador saria (1987), San Jurgiren Gurutzea (1991) eta Zaragozako Alaba Kuttun titulua (1991) jaso zituen.

### Arantxa Argüelles Dantza Zentroa

Zaragozako Dantza Zentro honek Arantxa Argüellesek dantzaren munduan duen esperientzia profesional guztia biltzen du bai afizionatuentzat, bai dantzari profesionak izan nahi dutenentzat.

## Sariak eta aintzatespenak

Hainbat sari jaso zituen:
* Eurovisióneko Gazte Dantzarien Lehiaketan (1985) Urrezko Domina Parisko Villa Dantza Lehiaketan (1986), Antonio Castilla dantzariarekin batera.
* Zaragozako Batallador saria (1987)
* San Jurgiren Gurutzea (1991)
* Zaragozako Alaba Kuttun titulua (1991)

## Erreferentziak

* 1 2 «Biografía de Arantxa Argüelles (Su vida, historia, bio resumida)» www.buscabiografias.com (Noiz kontsultatua: 2022-12-01).
* 1 2 (Gaztelaniaz) Aragón, Heraldo de. «Arantxa Argüelles: "Me gustaría inspirar a alguna generación que otra para que baile"» heraldo.es (Noiz kontsultatua: 2022-12-01).
* 1 2 (Gaztelaniaz) «Arantxa Argüelles - Centro de Danza» www.arantxaarguelles.com (Noiz kontsultatua: 2022-12-01).
* ↑ (Gaztelaniaz) PAÍS, Ediciones EL. «Arantxa Argüelles en EL PAÍS» El País (Noiz kontsultatua: 2022-12-01).
* 1 2 VV.AA.. (—). «Artículo sobre Arantxa Argüelles» Gran Enciclopedia Aragonesa.

## Kanpo estekak

* Bideoa: Arntxa Argëlles dantzan, Black Swan pas de deux, Williams Vega, lehen zatia
* Arantxa Argëllesen hainbat bideo
* Datuak: Q21591086